b'\n_START_ARTICLE_\nHi\xc5\xa1ni pripor (film)\n_START_SECTION_\nVsebina\n_START_PARAGRAPH_\nKyle je problemati\xc4\x8dna mlada \xc5\xbeenska, ki sku\xc5\xa1a okrasti bankomat, vendar jo skupaj z njenim sodelavcem ujame policija. Kyle je tako obsojena na hi\xc5\xa1ni pripor pri svoji mami Miriam za osem mesecev. Kyle se z mamo in njenim o\xc4\x8dimom Graemejem ne razume najbolje, saj ne po\xc4\x8dneta ni\xc4\x8d zanimivega. Varnostni delavec Amos pojasni Kyle, da bo naprava na njenem gle\xc5\xbenju obvestila policijo, \xc4\x8de bo zapustila obmo\xc4\x8dje hi\xc5\xa1e svoje mame._NEWLINE_Kyle je zelo \xc5\xa1okirana, ko njena mama pokli\xc4\x8de na radio, da je hi\xc5\xa1a obsedena. Potem ko jo nekaj zagrabi za gle\xc5\xbeenj v kleti, je Kyle prepri\xc4\x8dana da gre za vlomilca. Amos vzame Miriamine besede o obsedeni hi\xc5\xa1i zelo resno in obljubi, da se bo vrnil z opremo za duhove in opravil raziskavo hi\xc5\xa1e zastonj, \xc4\x8deprav se Kyle zdi to bedno._NEWLINE_Po nekaj \xc4\x8dudnih dejavnostih v hi\xc5\xa1i, postane tudi Kyle prepri\xc4\x8dana, da je duh v hi\xc5\xa1i. Dennis, psiholog, ki je zadol\xc5\xbeen za Kyle je mnenja, da gre le za mo\xc5\xbene blodnje Kyle in Miriam. Ko Graeme pove Kyle, da se je v hi\xc5\xa1i neko\xc4\x8d zgodil umor, kar le pove\xc4\x8da Amosovo zanimanje. Med obiskom, Dennisa napade neznana sila. Policija je skepti\xc4\x8dna glede Miriam, ki jim pove da so v hi\xc5\xa1i duhovi, zato se odlo\xc4\x8dijo da ne bodo raziskovali naprej._NEWLINE_Ker imata Amos in Kyle za umore v hi\xc5\xa1i na sumu soseda, se Kyle vtihotapi v sosedovo hi\xc5\xa1o, vendar ga zbudi. Ker misli, da jo zasleduje ponesre\xc4\x8di zabode Graemeja, ki je tako hospitaliziran. Amosu nato sosed pove, da ni morilec in da je neko\xc4\x8d posvojil de\xc4\x8dka Eugena, ki je bil mojster za popravila mehanike in elektronike. Eugene naj bi nato izginil in sosed meni, da je bil on morilec v hi\xc5\xa1i._NEWLINE_Medtem Kyle odkrije Eugenove skrivne hodnike po hi\xc5\xa1i, od koder pobegne. Amos tako pove policiji noro zgodbo o skrivnih hodnikih serijskega morilca, vendar policija ne najde nobenih dokazov. Dennis vse prepri\xc4\x8da, da bi bilo za Kyle najbolj\xc5\xa1e da je hospitalizirana v psihiatri\xc4\x8dno bolni\xc5\xa1nico. Izka\xc5\xbee se, da je bil morilec pred leti Dennis, ki tako napade Kyle in Miriam, kateri pobegneta v skrivne predore, kjer sre\xc4\x8data Eugena._NEWLINE_Ugotovita, da je pravzaprav Eugene povzro\xc4\x8dal paranormalne aktivnosti po hi\xc5\xa1i. Sprva se ga bojita, vendar kmalu ugotovita da je prijazen. Dennis zabode Eugena in za\xc4\x8dne daviti Miriam. Eugene poda Kyle oro\xc5\xbeje s katerim zabode Dennisa. Ko Dennis ugotovi, da je bodalo povezano z dolgim kablom, Eugene spro\xc5\xbei elektriko in tako raznese Dennisovo glavo. Mesece kasneje Amos odstrani Kyle napravo iz gle\xc5\xbenja. Izka\xc5\xbee se, da je Eugene kon\xc4\x8dno postal \xc4\x8dlan (\xc4\x8deprav ve\xc4\x8dinoma neviden) dru\xc5\xbeine.'